**Nacionalni park i rezervat Nahanni** (engleski: *Nahanni National Park Reserve*) je nacionalni park u jugozapadnoj regiji Dehcho kanadske autonomne teritorije Sjeverozapadni teritoriji, oko 500 km zapadno od grada Yellowknifea. Svojom površinom od 47.656 km² pokriva većinu prirodnog područja gorja Mackenzie. Ime mu potječe iz Atapaski (*Déné*) jezika indijanskih starosjedilaca plemena Yellowknife, *Nahʔa Dehé* što znači "rijeka zemlje naroda Nahʔa". Naime, sve do 1820-ih i otvaranja prvih europljanskih trgovačkih postaja, na ovom području su živjeli indijanci plemena Esbataottine (što znači "divokoze") i Kaska (pripadnici naroda Nahane).

Sedreni ledenjački humak u NP Nahanni
Tzv. "zidarski kamen" u središtu slapa *Virginia Falls*
Središtem parka protječe divlja Južna Nahanni rijeka koja prolazi kroz četiri spektakularna klanca dubine do 1000 m i jedinstven kraški sustav špilja, te stvara velike slapove. Park je također i dom brojnim životinjskim vrstama polarne šume kao što su: vuk, sivi medvjed i sob, te alpskim vrstama kao što su: Dallova ovca (*Ovis dalli*) i planinska koza (*Oreamnos americanus*). Zbog toga je Nacionalni park Nahanni upisan na UNESCO-v popis mjesta svjetske baštine u Americi još 1978. godine.

Odlike
------

Ispresijecani pješčenjak, šejl i vapnenačko gorje na istoku i središtu parka je u snažnom kontrastu s oštrim brdima tvrđih magmatskih stijena na krajnjem zapadu parka. Unutar parka se nalaze visoravan Hyland, gorje Selwyn, visoravan Liard, te dolina i gorje Mackenzie. Ispod gorja Ragged Range nalaze se sedreni humci poznati kao *Rabbitkettle Hotspring* ("Toplice kotla za zečeve"), u uzastopnim terasama do 30 m visine. Tu su i mnoge kraške tvorevine, špilje, podzemne rijeke, labirinti i vrtače, ali i veliko područje ledenjacima erodiranog pješčenjaka prije 300.000 godina, poznato kao *Sand Blowouts*. Na rijeci nalazi se i 96 m visok slap *Virginia Falls*, poznat i kao *Nailicho* na jeziku starosjedilaca.

Vegetacija parka je uglavnom prijelazna iz arktičke polarne šume u arktičku alpsku tundru. Smrče i topole rastu u dolinama, dok je na uzvisinama češća crna smrča (*Picea mariana*). U blizini slapa *Virginia Falls*, zbog pojačane vlažnosti zraka, raste tajga smrča-ariša, te brojni lišajevi i rijetke orhideje. U blizini mineralnih izvora rijeke Flat River rastu mnoge cvjetnice kao što su: divlja metvica, zlatošipka, majmunski cvijet (*Mimulus*) i dr. Sve u svemu unutar, parka je otkriveno 600 vrsta viših biljaka i 325 vrsta mahovinki (*Bryophyte*).

Pored šumskih bizona i američkih ždralova, u parku obitavaju mnoge druge vrste životinja kao što su: los, američki crni medvjed, mrki medvjed, vuk, ris, dabar, američki zec (*Lepus americanus*), kanadski ždral (*Grus canadensis*), grličasta lještarka (*Bonasa umbellus*) i najsjevernija populacija prugaste guje (*Thamnophis sirtalis parietalis*), koja stvara zloglasne zajednice u jamama parka.

Sveukupno je u parku zabilježeno 40 vrsta sisavaca i 170 vrsta iz 29 rodova ptica kao što su: labud trubač (*Cygnus buccinator*), sivi sokol, suri orao i bjeloglavi orao. U potocima koji utječu u rijeke Nahanni i Flat zabilježene su vrste riba: arktički lipan (*Thymallus arcticus*) i Dolly Varden pastrmka (*Salvelinus malma malma*).

Od vodozemaca zabilježeni su kanadska krastača (*Bufo hemiophrys*), sjeverna leopardska žaba (*Rana pipiens*), šumska korska žaba (*Pseudacris maculata*) i šumska žaba (*Rana sylvatica*). Od 36 vrsta zabilježenih riba dvije su strane vrste.

* Mackenzie gorje iznad NP NahanniMackenzie gorje iznad NP Nahanni
* Tzv. "Vrata rijeke Nahanni"Tzv. "Vrata rijeke Nahanni"
* Treći klanac rijeke NahanniTreći klanac rijeke Nahanni
* Četvrti klanac rijeke NahanniČetvrti klanac rijeke Nahanni
* Ris preplivava rijeku Sjeverna NahanniRis preplivava rijeku Sjeverna Nahanni

Izvori
------

1. ↑  Harper announces expansion of N.W.T. park () Preuzeto 30. kolovoza 2012.
2. ↑  Nahanni National Park Reserve (Parks Canada) Arhivirano 2007-12-03 na Wayback Machine-u () Preuzeto 30. kolovoza 2012.
3. ↑  Nahanni National Park () Preuzeto 30. kolovoza 2012.

Vanjske veze
------------

***Nacionalni park Nahanni*** na Wikimedijinoj ostavi

* Parks Canada web site Arhivirano 2004-02-14 na Wayback Machine-u ()
* South Nahanni River Arhivirano 2006-10-08 na Wayback Machine-u ()
* UNEP-WCMC World Heritage site datasheet, Nahanni National Park Reserve Arhivirano 2008-07-18 na Wayback Machine-u
* Northwest Territories Tourism- Nahanni National Park Reserve information Arhivirano 2013-06-05 na Wayback Machine-u ()

| * p
* r
* u
Nacionalni parkovi Kanade |
| --- |
| 
* Aulavik
* Auyuittuq
* Banff
* Bruce-Peninsula
* Cape-Breton Highlands
* Elk-Island
* Forillon
* Fundy
* Georgian Bay Islands
* Glacier
* Grasslands
* Gros Morne
* Gulf Islands
* Gwaii Haanas
* Ivvavik
* Jasper
* Kejimkujik
* Kluane
* Kootenay
* Kouchibouguac
* La Mauricie
* Arhipelag Mingan
* Mount Revelstoke
* Naats'ihch'oh
* Nahanni
* Pacific Rim
* Point Pelee
* Prince Albert
* Prince Edward Island
* Pukaskwa
* Quttinirpaaq
* Riding Mountain
* Sable Island
* Sirmilik
* Terra Nova
* Thousand Islands
* Torngat Mountains
* Tuktut Nogait
* Ukkusiksalik
* Vuntut
* Wapusk
* Waterton Lakes
* Wood Buffalo
* Yoho

 |  |

| * p
* r
* u
Svjetska baština u Kanadi |
| --- |
|  | 
* Grand Pré
* Nacionalni park Gros Morne
* Head-Smashed-In Buffalo Jump
* Međunarodna zaštićena zona NP Kluane, NP Wrangell–St. Elias, NP Glacier Bay i PP Tatshenshini-Alsek 1)
* Litice fosila Joggins
* Nacionalni parkovi kanadskog Stjenjaka (NP Banff, NP Jasper, NP Kootenay, NP Yoho, PP Hamber, PP Mount Assiniboine i PP Mount Robson)
* Naselje L'Anse aux Meadows
* Stari grad Lunenburg
* Nacionalni park Miguasha
* Nacionalni park Nahanni
* Pokrajinski park dinosaura
* Stari grad Quebec
* Naselje Red Bay
* Kanal Rideau
* Ninstints
* Nacionalni park Wood Buffalo
* Waterton-Glacier 1)

 | Kanadska zastava |
| 1) Zajednička svjetska baština Kanade i Sjedinjenih Američkih Država |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 1025164298387608630003
* NKC: ge292993

 |